Επιγένης (γραμματικός)

Ο Επιγένης ήταν γραμματικός πιθανόν του 4ου π.Χ. αιώνα.

Έγραψε, σύμφωνα με τον Κλήμη τον Αλεξανδρέα, μια πραγματεία για την ορφική ποίηση στην οποία υποστήριζε ότι τα λεγόμενα Ορφικά ποιήματα ήταν στην πραγματικότητα γραμμένα από Πυθαγόρειους φιλοσόφους και ποιητές.Κλήμης ο Αλεξανδρεύς, Στρωματείς, βιβλίο Α΄, xxi.e.  . Remacle Έτσι, απέδιδε στον Κέρκωπα τον Πυθαγόρειο την Εἰς Ἅιδου κατάβασιν και τον Ἱερὸν λόγον και στον επίσης πυθαγόρειο Βροντίνο τον Πέπλο και τα Φυσικά.

Ο Επιγένης μνημονεύεται ακόμη από τον ΑθήναιοΑθήναιος, Δειπνοσοφισταί, XI, 486α. Perseus (Ath. 11.34) και τον Αρποκρατίονα. Ο τελευταίος μάλιστα μεταφέρει τον ισχυρισμό του Καλλιμάχου σύμφωνα με τον οποίον και το φιλοσοφικό έργο Τριαγμός, που γενικά αποδιδόταν στον Ίωνα τον Χίο, ήταν έργο του Επιγένους.Βαλέριος Αρποκρατίων, Λέξεις των δέκα ρητόρων, λήμμα "Ίων", εκδ. Κάκτος, 2004.. Internet Archive

Ορισμένοι σύγχρονοι φιλόλογοι υποστήριξαν κατά καιρούς, ότι ο Επιγένης ο γραμματικός ήταν ίσως το ίδιο πρόσωπο με τον Επιγένη τον μαθητή του Σωκράτους ή, κατ' άλλους, με τον Επιγένη τον αστρολόγο από το Βυζάντιο.

 Παραπομπές 

Κατηγορία:Αρχαίοι Έλληνες συγγραφείς 
Κατηγορία:Αρχαίοι Έλληνες γραμματικοί